13. trolejbusu maršruts (Rīga)
13. trolejbusu maršruts ir Rīgas sabiedriskā transporta trolejbusu maršruts, kas kursē no Ieriķu ielas līdz Centrāltirgum. 13. trolejbusu maršruta kopējais garums ir 19,528 km. Virziena Ieriķu iela — Centrāltirgus kopējais garums ir 9,616 km, bet virziena Centrāltirgus — Ieriķu iela kopējais garums ir 9,912 km. Darbdienās pa maršrutu kursē 2 trolejbusi, bet brīvdienās maršruts nekursē. 13. trolejbusu maršrutu apkalpo RP SIA "Rīgas satiksme" 1. trolejbusu parks. No 2022. gada 6. jūnija divu nedēļu garumā sakarā ar Dzirnavu ielas pārvada slēgšanu Rail Baltic būvdarbu dēļ maršruts virzienā uz Ieriķu ielu tiek novirzīts pa Emīlijas Benjamiņas ielu, Marijas ielu, Elizabetes ielu un E. Birznieka-Upīša ielu. Savukārt virzienā uz Centrāltirgu maršruts brauca līdz Dzirnavu ielai, pēc tam pa Dzirnavu ielu, Satekles ielu, Marijas ielu, Emīlijas Benjamiņas ielu un Vilhelma Purvīša ielu līdz galapunktam "Centrāltirgus" Gaiziņa ielā. No 2022. gada 23. augusta tika veiktas izmaiņas maršrutā virzienā uz Centrāltirgu. Lai mazinātu sastrēgumu Struktoru ielas un Brīvības gatves krustojumā ietekmi uz transporta kustību, maršruts virzienā uz Centrāltirgu tika novirzīts pa Biķernieku un Viļa Ģelbes ielu, uzstādot tur jaunu trolejbusa kontakttīklu un ierīkojot sabiedriskā transporta joslu. No 2023. gada 1. februāra iekāpšana 13. maršruta trolejbusos notiek pa pirmajām durvīm. Agrāk šāda kārtība maršrutā darbojās no 2020. gada 1. februāra līdz 13. martam un no 2020. gada 1. septembra līdz 22. oktobrim. Pēdējoreiz šī kārtība atjaunota no 2023. gada 1. februāra. No 2021. gada 22. maija sakarā ar Austrumu maģistrāles būvniecību maršruts virzienā uz Purvciemu tika novirzīts no G. Zemgala gatves uz Vaidavas ielu (sabiedriskajam transportam izveidota braukšanas josla pretējā virzienā). 2023. gada 6. decembrī RDSD Pasažieru komercpārvadājumu licencēšanas komisija lēma šo kustības organizāciju saglabāt arī pēc Austrumu maģistrāles atklāšanas.